Държавен вестник, бр. 55, 2025 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  55
упражнява юрисдикция по отношение на 
престъпления и действия, извършени на борда.
2. Всяка договаряща държава предприема 
необходимите мерки, за да установи своята 
юрисдикция като държава на регистрация по 
отношение на престъпления, извършени на 
борда на въздухоплавателни средства, регис­
трирани в тази държава.
3. Тази конвенция не изключва наказател­
ната юрисдикция, упражнявана в съответствие 
с националното право.
Член 4
Договаряща държава, която не е държавата 
на регистрация, не може да се намесва по 
отношение на въздухоплавателно средство 
по време на полет, за да упражни своята 
наказателна юрисдикция по отношение на 
престъпление, извършено на борда, освен в 
следните случаи:
а) престъплението има последици на те­
риторията на тази държава;
б) престъплението е извършено от или срещу 
гражданин или постоянно пребиваващ в
тази държава;
в) престъплението е в ущърб на сигурността 
на тази държава;
г) престъплението се състои в нарушение на 
правила или разпоредби, свързани с полета
или маневрите на въздухоплавателни 
средства, които са в сила в тази държава;
д) упражняването на компетентност е необхо­
димо, за да се гарантира спазването на всяко
задължение на такава държава по си­
лата на многостранно международно 
споразумение.
Г л а в а  I I I
ПРАВОМОЩИЯ НА КОМАНДИРА НА 
ВЪЗДУХОПЛАВАТЕЛНОТО СРЕДСТВО
Член 5
1. Разпоредбите на настоящата глава не се 
прилагат за престъпления и действия, извър­
шени или предстоящи да бъдат извършени от 
лице на борда на въздухоплавателно средство 
при полет във въздушното пространство на 
държавата на регистрация или над открито 
море, или всяка друга зона извън територията 
на която и да е държава, освен ако последната 
точка на излитане или следващата точка на 
планираното приземяване е разположена в 
държава, различна от държавата на регист­
рация, или въздухоплавателното средство 
впоследствие плава във въздушното прост­
ранство на държава, различна от държавата 
на регистрация, с такова лице, което все още 
е на борда.
2. Независимо от разпоредбите на член 1, 
параграф 3, за целите на настоящата глава се 
счита, че въздухоплавателно средство е в полет 
по всяко време от момента, в който всички 
външни врати са затворени след качване на 
борда, до момента, в който такава врата е 
отворена за слизане от борда. В случай на 
принудително приземяване разпоредбите на 
настоящата глава продължават да се прилагат 
по отношение на престъпления и действия, 
извършени на борда, докато компетентните 
органи на дадена държава не поемат отговор­
ността за въздухоплавателното средство и за 
лицата и имуществото на борда.
Член 6
1. Когато има основателни причини да смя­
та, че дадено лице е извършило или предстои 
да извърши на борда на въздухоплавателното 
средство престъпление или действие, пред­
видено в член 1, параграф 1, командирът на 
въздухоплавателното средство може да нало­
жи на това лице мерки по целесъобразност, 
включително ограничаване на свободното 
движение, които са необходими:
а) за защита на безопасността на въздухо­
плавателното средство или на лицата, 
или на имуществото в него;
б) за поддържане на добър ред и дисци­
плина на борда;
в) за да му позволят да предаде посочено­
то лице на компетентните органи или 
да го свали от борда в съответствие с 
разпоредбите на настоящата глава.
2. Командирът на въздухоплавателното 
средство може да изисква или да разреши 
помощта на другите членове на екипажа и 
без да може да го изисква, да поиска или да 
разреши на пътници да прилагат ограничи­
телните мерки, които той има право да вземе. 
Всеки член на екипажа или пътник може също 
така да предприеме целесъобразни преван­
тивни мерки без такова разрешение, когато 
има основателни причини да смята, че такова 
действие е незабавно необходимо за защита на 
безопасността на въздухоплавателното сред­
ство или на хора, или на имущество в него.
Член 7
1. Ограничителните мерки, наложени на 
дадено лице в съответствие с член 6, не могат 
да бъдат продължени след който и да е мо­
мент, в който въздухоплавателното средство 
се приземява, освен ако:
а) тази точка се намира на територията 
на недоговаряща се държава и нейните 
органи отказват да разрешат свалянето 
от борда на това лице или тези мерки 
са наложени в съответствие с член 6, 
параграф 1, буква „в“, за да се даде 
възможност за предаването му на ком­
петентните органи;
б) въздухоплавателното средство извършва 
принудително приземяване и команди­
рът на въздухоплавателното средство не 
е в състояние да предаде това лице на 
компетентните органи;